หน้ากากแบบเดิมรวมถึงหน้ากากผ้าคุณภาพ ใส่ให้ถูกวิธี กระชับใบหน้าป้องกันได้เหมือนเดิม ไม่ต้องใส่ซ้อน 3
นพ.ศุภกิจ ศิริลักษณ์ อธิบดีกรมวิทยาศาตร์การแพทย์ กล่าวถึงกรณีที่มีการส่งข้อมูลกันว่าการใส่หน้ากากอนามัยแบบผ้า ไม่สามารถใช้ป้องกันเชื้อโควิด สายพันธุ์โอมิครอนได้ ว่า โอมิครอนเป็นสายพันธุ์ย่อยของเชื้อโควิด เช่นเดียวกับเชื้อสายันธุ์อื่นๆ ไม่ได้ตัวเล็กลงไปจากเดิม ยังคงมีขนาด 5-6 ไมครอนเหมือนเดิม ที่โอมิครอนแพร่เร็วเป็นเพราะปัจจัยอื่นไม่ใช่เพราะหน้ากากผ้า ดังนั้นหน้ากากแบบเดิมที่เคยใช้ได้ผลกับเชื้อตัวเดิม ที่มีคุณสมบัติกันละลองฝอยน้ำมูก น้ำลายได้ก็ยังคงใช้กันโอมิครอนได้ สิ่งสำคัญคือ การใส่ถูกวิธีและเหมาะสมกับสถานการณ์ เพราะแม้แต่หน้ากาก N95 ที่ประสิทธิภาพดีสุด แต่หากใส่ไม่ถูกก็ไม่ได้ป้องกัน 100% หน้ากากปกติและหน้ากากผ้าก็ป้องกันได้โดยดูวัสดุ ผ้าเป็นผ้าควรเป็นผ้าคุณสมบัติดีกันน้ำมีหลายชั้น สำคัญต้องใส่ถูกวิธี ปิดหมดทั้งปากและจมูก ใส่ให้ประชับใบหน้า หากใส่แล้วสบายแสดงว่ายังใส่ไม่ถูกมีรูรั่วของอากาศเข้ามามาก โอกาสที่เชื้อจะหลุดเข้ามาจึงมีด้าน นพ.โอภาส การย์กวินพงศ์ อธิบดีกรมควบคุมโรค กล่าวถึงกรณีมีข่าวแนะคนใส่หน้ากากอนามัย 3 ชั้นเพื่อป้องกันเชื้อโอมิครอน ว่า การใส่หน้ากากอนามัยควรเลือกให้เหมาะขึ้นสถานการณ์ ที่ว่าหน้ากาก 3 ชั้นไม่ใช่ให้ใส่ 3 ชิ้นซ้อนกัน แต่หน้ากากทางการแพทย์ที่ใช้กันในปัจจุบันใน 1 ชิ้นก็เป็นตัวกรอง 3 ชั้นอยู่แล้ว ดังนั้นนอกจากการใส่หน้ากากอนามัยสิ่งสำคัญคือ ไม่นำตัวเองเข้าไปในพื้นที่เสี่ยง